CONTRACT SUBSECVENT
Servicii pentru învățământul primar și gimnazial pentru beneficiarii Programului 
”Școală după școală”, pentru anul școlar 2025-2026 
nr. ....... data .....................
În temeiul Legii nr. 98/2016 privind achizițiile publice și a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, 
Articol 1. Părţile contractului subsecvent
ȘCOALA GIMNAZIALĂ NR. 25, cu sediul în Bucureşti, sector 2, Str. Silvia, nr. 54, având cod fiscal 24027178, tel. 021 2422695, e-mail: scoala_25@yahoo.com ……………………………..deschis la Trezoreria Sector 2, reprezentată prin director Mihaela Stoian, în calitate de Promitent-achizitor în Acordul-cadru nr. ...... din data ..................., numită în continuare Achizitor, pe de o parte

şi 

..............................., cu sediul ............., Str.............................. nr. .........., sector ...., tel/fax: ............, având codul fiscal ..........., înregistrat la Registrul Comerțului sub nr. .............. cont RO ....TREZ .................. deschis la Trezorerie ............, reprezentată prin dl/dna ............... – ............, în calitate de Promitent-prestator în Acordul-cadru nr. ...... din data ..................., numit în continuare Prestator, pe de altă parte, au convenit încheierea prezentului contract de prestări servicii, în următoarele condiţii
Articol 2. Definiţii 

2.1 În prezentul contract următorii termeni vor fi interpretaţi astfel: 
a. Contract subsecvent – contractul (cu toate anexele) încheiat în baza acordului-cadru; 
b. Acord-cadru - înţelegerea scrisă între părţile-promitente prin care s-au stabilit elementele/condiţiile esenţiale care vor guverna contractele subsecvente ce urmează a fi atribuite pe perioada acordului-cadru;

c. Achizitor şi Prestator – părţile contractante, aşa cum sunt acestea denumite în prezentul contract;

d. Beneficiar – destinatar direct al serviciilor care fac obiectul acordului-cadru şi responsabil de implementarea tehnică a acordului-cadru/contractului subsecvent;

e. Caietul de sarcini – Anexa I a acordului-cadru, care include definirea obiectivelor serviciilor, specificând, acolo unde este cazul, metodele şi resursele care urmează a fi utilizate de către Prestator şi rezultatele ce trebuie realizate de către acesta;

f. Conflictul de interese – orice eveniment influenţând capacitatea Prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Achizitorului/beneficiarului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul Prestatorului;
g. Forţa majoră – un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului subsecvent şi care face imposibilă executarea şi, respectiv, îndeplinirea contractului subsecvent; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi; 

h. Preţul serviciilor – preţul plătibil Prestatorului de către Achizitor, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către Achizitor;

i. Servicii – totalitatea activităţilor a căror prestare face obiectul acordului-cadru şi contractelor subsecvente; 

j. Zi – zi calendaristică; an - 365 de zile. 

k. Lună – lună calendaristică.
Articol 3. Interpretare 
3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context. 

3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit. 

3.3. Clauzele şi expresiile vor fi interpretate prin raportare la întregul contract.

Articol 4. Obiectul contractului
4.1. Prestatorul se obligă să presteze servicii pentru învățământul primar și gimnazial pentru beneficiarii Programului ”Școală după școală”, conform Caietului de sarcini și propunerii tehnico-financiare a Prestatorului ca anexe la contract, în perioada convenită şi în conformitate cu obligaţiile asumate prin prezentul contract.
Articol 5. Prețul contractului
5.1 Valoarea contractului este de .................... lei fără TVA, la care se adaugă TVA în valoare de ............... lei, valoarea totală a contractului fiind de ............................. lei.

5.2 Prețul unitar al serviciilor, asumat de către Prestator, este cel declarat în propunerea financiară și prezentat în Anexa 3 la prezentul contract.  

Preţul unitar al serviciilor este ferm pe toată perioada de valabilitate a contractului şi nu este
supus ajustării.
5.3 Plata serviciilor se va efectua de către Achizitor în termen de maximum 30 (treizeci) de zile calendaristice de la data primirii facturii, în conformitate cu dispozițiile legale în vigoare, inclusiv prevederile Legii nr. 72/2013 și ale O.G. nr. 120/2021 privind factura electronică.

Factura va fi emisă de Prestator numai după prestarea efectivă a serviciilor și semnarea procesului-verbal de recepție de către Achizitor, și va fi transmisă exclusiv prin intermediul platformei naționale RO e-Factura.

5.4 Valoarea finală a contractului, plătibilă Prestatorului de către Achizitor pentru îndeplinirea contractului, reprezintă suma corespunzătoare serviciilor efectiv prestate, recepționate și facturate în baza prezentului contract, fără a putea depăși valoarea totală convenită a contractului.

Articol 6. Durata contractului 

6.1 Prezentul contract este valabil de la data semnării acestuia de către ambele părți și până la data de 31.08.2026.
6.2 Prestatorul se obligă să asigure prestarea serviciilor menționate la art. 6.1 pe o perioadă de ............... zile, în conformitate cu structura anului școlar.
Articol 7. Documentele contractului subsecvent
7.1 Prestatorul va presta serviciile în condiţiile stabilite prin prezentul contract, care include în ordinea enumerării, următoarele: 

a) Anexa 1 - caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare   

b) Anexa 2 - propunerea tehnică; 
c) Anexa 3 - propunerea financiară;
d) acordul de asociere/subcontractare, dacă este cazul. 

e) alte anexe, după caz.

Articol 8. Obligațiile Prestatorului
8.1 (1) Prestatorul se obligă să presteze serviciile care fac obiectul prezentului contract conform cerințelor Caietului de sarcini, la standardele și/sau performanțele asumate prin propunerea tehnică, la preţurile prevăzute în Anexele la contract.
(2) Prestatorul se obligă să presteze serviciile contractate în conformitate cu prevederile legale în vigoare (inclusiv legislația sanitar-veterinară și de siguranță alimentară), cu standardele de calitate aplicabile și cu performanțele asumate prin oferta tehnică anexată prezentului contract. 
(3) Meniurile vor fi echilibrate din punct de vedere nutrițional și vor respecta cerințele nutriționale stabilite prin legislația națională în vigoare, incluzând, la cerere, variante adaptate pentru copii cu restricții alimentare documentate medical (alergii, intoleranțe, regim alimentar etc.).
(4) Prestatorul are obligația de a livra exclusiv produse preparate proaspăt în ziua livrării. Se interzice livrarea produselor congelate, decongelate sau reîncălzite, cu excepția celor specificate în meniu și acceptate în prealabil de către Achizitor.
(5) Produsele vor fi ambalate în recipiente igienice, de unică folosință, sigilate, care asigură păstrarea temperaturii și integrității alimentelor pe durata transportului.
(6) Prestatorul se obligă să utilizeze mijloace de transport autorizate sanitar-veterinar, igienizate conform normelor în vigoare și dotate cu sisteme de menținere a temperaturii alimentelor.
(7) Prestatorul are obligația de a păstra probe martor din fiecare fel de mâncare livrat, în conformitate cu legislația sanitară în vigoare. Achizitorul are dreptul de a verifica, în orice moment, existența și condițiile de păstrare a acestor probe, fără o notificare prealabilă.
(8) Prestatorul se obligă să respecte orarul de livrare stabilit.
(9) Prestatorul garantează calitatea, prospețimea și conformitatea meniurilor livrate și își asumă răspunderea integrală, inclusiv din punct de vedere sanitar și medical, pentru produsele alimentare furnizate, în conformitate cu reglementările aplicabile în domeniul alimentar și al sănătății publice.
(10) Prestatorul este obligat să înlocuiască, pe cheltuiala sa și în termen de maximum 2 (două) ore de la constatarea neconformității, orice produs alimentar care:
· prezintă semne de alterare;

· nu respectă gramajul sau compoziția agreată;

· nu corespunde din punct de vedere organoleptic;

· nu este conform cu meniul avizat și agreat de Achizitor.

(11) Produsele neconforme vor fi retrase imediat de către Prestator, fără a afecta dreptul Achizitorului de a aplica penalități contractuale sau de a solicita despăgubiri, în funcție de prejudiciul creat.
8.2 Prestatorul se obligă să supravegheze prestarea serviciilor, să asigure resursele umane, tehnice și materiale necesare, indiferent dacă acestea sunt provizorii sau definitive, în măsura în care necesitatea acestora este prevăzută expres sau se poate deduce în mod rezonabil din obligațiile contractuale.

8.3 Prestatorul se obligă să despăgubească Achizitorul împotriva oricăror: 

a) Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;  
b) Daune-interese, costuri, taxe şi cheltuieli de orice natură, aferente. 

8.4 (1) Prestatorul are obligația de a nu transfera total sau parțial obligațiile sale asumate prin prezentul contract. 

(2) Prestatorul poate cesiona dreptul său de a încasa contravaloarea serviciilor prestate în condițiile legii, cu acordul scris și prealabil al Achizitorului. 

(3) Cesiunea nu va exonera Prestatorul de nicio responsabilitate privind obligațiile asumate prin contract.

8.5 (1) Prestatorul se obligă să permită accesul neîngrădit al reprezentanților desemnați de către Autoritatea contractantă pentru efectuarea de verificări, controale sau audit la fața locului, precum și să pună la dispoziția acestora declarațiile, informațiile și documentele solicitate. De asemenea, Prestatorul va asigura același acces și colaborare personalului sau agenților instituțiilor competente din România, abilitate prin lege să desfășoare verificări și controale.
(2) Prestatorul va furniza Achizitorului, la cerere, documente justificative cu privire la condiţiile în care se execută prezentul contract.
8.6 Prestatorul este pe deplin responsabil de prestarea serviciilor contractate, inclusiv de siguranța și eficiența metodelor și operațiunilor utilizate. De asemenea, acesta este responsabil pentru asigurarea calificării și competenței personalului implicat în derularea contractului, pe întreaga durată a acestuia.

8.7 Prestarea serviciilor se consideră încheiată la data semnării procesului verbal de recepţie cantitativă şi calitativă a serviciilor, cu verificarea documentelor justificative. 

8.8  Prestatorul se obligă să asigure trasabilitatea completă a produselor alimentare folosite în pregătirea meniurilor, punând la dispoziția Achizitorului, la cerere, documentele de proveniență, declarațiile de conformitate, certificatele de calitate, precum și registrele interne de trasabilitate.
8.9 Prestatorul își asumă întreaga responsabilitate pentru calitatea și respectarea condițiilor igienico- 

sanitare prevăzute de legislatia în vigoare în ceea ce privește prepararea hranei și este răspunzător de metodele de preparare a hranei. 

8.10 În cazul în care se constată abateri care pot produce consecințe grave pentru starea de sănătate a beneficiarilor, Achizitorul are dreptul să sisteze distribuirea hranei, iar Prestatorul va fi obligat să înlocuiască alimentele sau hrana în cauză cu alta/altele corespunzătoare, fără a pretinde costuri suplimentare.

8.11 La solicitarea expresă a Achizitorului, Prestatorul are obligația de a prezenta în fotocopie documentele de achiziționare a alimentelor (nepreparate sau preparate) utilizate pentru prepararea hranei (facturi fiscale, avize de însoțire a mărfii, certificate sanitar-veterinare, declarații de conformitate, certificate de calitate). 

8.12 Prestatorul are obligația să anunțe în scris Achizitorul, cel mai târziu, la 24 (douăzecișipatru) de ore despre orice schimbări neprevăzute ce s-ar putea ivi, înaintea sau în timpul executării contractului. 

Articol 9. Obligațiile Achizitorului
9.1 În limitele legale și în măsura în care le deține, Achizitorul are obligația de a pune la dispoziția Prestatorului orice facilități și informații le și documentele necesare pe care acesta le-a cerut în proprunerea tehnică și pe care le consideră necesare pentru îndeplinirea contractului.
9.2 Achizitorul are dreptul de a verifica prestarea serviciilor pentru a stabili conformitatea lor cu cerințele Caietului de sarcini și se obligă să recepţioneze serviciile prestate. 
9.3 Achizitorul se obligă să desemneze persoanele autorizate pentru derularea contractului de prestări servicii.
9.4 Achizitorul se obligă să plătească prețul serviciilor prestate către Prestator în conformitate cu prevederile Legii nr. 72/2013, în termen de 30 zile de la data înregistrării facturii fiscale la autoritatea contractantă, însoţită de procesul verbal de recepţie a serviciilor prestate semnat de ambele părţi.
Articol 10. Sancţiuni pentru neîndeplinirea obligaţiilor contractuale 
10.1 În cazul în care, din vina sa exclusivă, Prestatorul nu reuşeşte să-şi execute obligaţiile asumate prin prezentul contract subsecvent, atunci Achizitorul are dreptul de a-i percepe acestuia daune-interese egale cu contravaloarea contractului neonorat. 

10.2 În cazul în care Achizitorul nu onorează plata facturilor în termenele de plată menționate la art. 9.4, atunci Prestatorul are dreptul de a solicita, ca penalităţi, o sumă echivalentă cu o cotă procentuală de 0,1 % pe zi de întârziere din contravaloarea plăţii neefectuate, până la îndeplinirea efectivă a obligației de plată, penalități care nu vor depăși cuantumul debitului asupra căruia au fost calculate. 

10.3 Achizitorul îşi rezervă dreptul de a denunţa unilateral contractul, printr-o notificare scrisă adresată Prestatorului, fără nici o compensaţie, dacă acesta din urmă intra in faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din acord îndeplinită până la data denunţării unilaterale a acestuia.

Articol 11. Recepție și verificări
11.1 Recepţia cantitativă şi calitativă pentru serviciile prestate, se va face conform Cerinţelor din caietul de sarcini, anexă la prezentul contract. 
11.2 Confirmarea de către Achizitor a prestării parțiale sau integrale a serviciilor se realizează în urma efectuării recepției și se concretizează prin semnarea documentelor aferente de către reprezentantul autorizat al acestuia. Semnătura pe aceste documente atestă acceptarea serviciilor prestate în forma convenită prin contract.
11.3 Prestarea serviciilor se consideră încheiată în mod valabil și complet doar în momentul în care sunt îndeplinite integral prevederile clauzelor privind recepția serviciilor, inclusiv transmiterea și semnarea tuturor documentelor prevăzute la art. 11.2.
Articol 12. Amendamente
12.1 Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care nu au putut fi prevăzute la data încheierii contractului sau în orice alte situații în care părțile consideră necesară amendarea dispozițiilor contractuale, cu respectarea prevederilor legale.

Articol 13. Forţa majoră 
13.1 Forţa majoră este constatată de o autoritate competentă. 
13.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează. 
13.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia. 
13.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor. 

13.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

13.6. Dacă forţa majoră acţionează sau se estimează că va acţiona o perioadă mai mare de 1 lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese. 

Articol 14. Litigii 

14.1 Litigiile ce pot apărea ca urmare a aplicării şi interpretării prevederilor prezentului contract se vor soluţiona pe cale amiabilă.

14.2 Părţile vor depune toate eforturile pentru a soluţiona în mod amiabil, prin tratative directe orice neînţelegere sau dispută care se poate ivi între ele în cadrul sau în legătură cu îndeplinirea contractului. 

14.3 Dacă, după 15 zile de la începerea acestor tratative, părțile nu reuşesc să ajungă în mod amiabil la o înţelegere cu privire la soluţionarea unei divergenţe contractuale, fiecare poate solicita ca disputa să se soluţioneze de către instanţele judecătoreşti competente din România. 
15. Încetarea contractului

15.1 Prezentul contract încetează în următoarele situații:

a) la expirarea duratei prevăzute;

b) prin acordul scris al părților contractante;

c) în caz de forță majoră, conform prevederilor art. 16.

15.2 Rezilierea prezentului contract va opera de drept, fără a mai fi necesară punerea în întârziere a Prestatorului, fără intervenția instanței de judecată și fără îndeplinirea vreunei formalități prealabile, în cazul în care Prestatorul nu își respectă obligațiile asumate prin contract. Această reziliere se va comunica în scris, prin scrisoare recomandată cu confirmare de primire.

15.3 Achizitorul își rezervă dreptul de a denunța unilateral contractul, fără niciun fel de compensație, prin notificare scrisă, în cazul în care Prestatorul intră în insolvență. Această denunțare nu va afecta dreptul Prestatorului de a solicita plata corespunzătoare serviciilor prestate până la data denunțării.

15.4  Încetarea contractului, indiferent de motiv, nu va afecta executarea obligațiilor scadente sau deja exigibile între părțile contractante.

Articol 16. Limba care guvernează contractul
16.1 Limba care guvernează prezentul contract este limba română. Toate comunicările, documentele, notificările și corespondența dintre Părți în legătură cu executarea prezentului contract se vor redacta și interpreta exclusiv în limba română.

17. Comunicări

17.1 (1) Orice comunicare între Părți, referitoare la executarea prezentului contract, va fi transmisă în formă scrisă.

(2) Documentele transmise trebuie înregistrate atât la momentul expedierii, cât și la momentul primirii de către cealaltă Parte.

17.2  Comunicările se pot face și prin telefon sau prin mijloace electronice, inclusiv e-mail, cu condiția ca primirea acestora să fie confirmată în scris de către destinatar (prin e-mail de răspuns, semnătură de primire sau altă modalitate echivalentă). În lipsa confirmării, comunicarea nu produce efecte juridice.

17.3  Fiecare Parte se obligă să comunice celeilalte părți, la momentul semnării contractului, adresa poștală și adresa de e-mail oficială pentru corespondență și notificări. Orice modificare ulterioară a acestor date de contact va fi notificată în scris celeilalte părți, în termen de maximum 3 (trei) zile lucrătoare de la data modificării. În absența unei astfel de notificări, comunicările transmise la datele de contact inițial comunicate vor fi considerate valabil efectuate.
Articol 18. Legea aplicabilă contractului
18.1 Prezentul contract va fi guvernat și interpretat în conformitate cu legislația în vigoare din România. Toate aspectele privind validitatea, executarea și încetarea contractului, precum și eventualele litigii născute din sau în legătură cu acesta, vor fi soluționate potrivit dreptului român.
Prezentul contract a fost încheiat astăzi ................................ în 2 exemplare cu valoare juridică egală, un exemplar la Achizitor şi un exemplar pentru Prestator.
	Achizitor,

